Brittiläiset vesimyyrät ovat ihastuneet klassiseen ranskalaisen keittiön herkkuun, sammakonreisiin. Vesimyyriä on tähän asti pidetty kasvissyöjinä.
Brittiekologit ovat löytäneet Berkshirestä kanaalin rannalta kuolleita sammakoita, joiden jalat oli revitty irti. Tutkijat otaksuvat, että sammakonreisidieetillä ovat poikasia odottavat vesimyyränaaraat, jotka ovat proteiininpuutteessa. "Tämä on uskomattoman epätavallista käyttäytymistä", ekologi Robert Randall sanoi sanomalehti The Independentille.